**דף עבודה: נשיאת אישה נוכרייה**

קראו את פסוקים א-ד מספר דברים פרק ז וענו על השאלות המובאות אחריהם:

**"כִּי יְבִיאֲךָ ה' אֱלֹהֶיךָ אֶל הָאָרֶץ אֲשֶׁר אַתָּה בָא שָׁמָּה לְרִשְׁתָּהּ וְנָשַׁל גּוֹיִם רַבִּים מִפָּנֶיךָ... וּנְתָנָם ה' אֱלֹהֶיךָ לְפָנֶיךָ וְהִכִּיתָם... וְלֹא תִתְחַתֵּן בָּם - בִּתְּךָ לֹא תִתֵּן לִבְנוֹ, וּבִתּוֹ לֹא תִקַּח לִבְנֶךָ, כִּי יָסִיר אֶת בִּנְךָ מֵאַחֲרַי וְעָבְדוּ אֱלֹהִים אֲחֵרִים, וְחָרָה אַף ה' בָּכֶם וְהִשְׁמִידְךָ מַהֵר".**

מהו האיסור המופיע בפסוקים אלו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מה הסיבה לאיסור זה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קראו את פסוקים א-ג מפרקנו:

**"וַיֵּרֶד שִׁמְשׁוֹן תִּמְנָתָה וַיַּרְא אִשָּׁה בְּתִמְנָתָה מִבְּנוֹת פְּלִשְׁתִּים. וַיַּעַל וַיַּגֵּד לְאָבִיו וּלְאִמּוֹ וַיֹּאמֶר: 'אִשָּׁה רָאִיתִי בְתִמְנָתָה מִבְּנוֹת פְּלִשְׁתִּים, וְעַתָּה קְחוּ אוֹתָהּ לִי לְאִשָּׁה'. וַיֹּאמֶר לוֹ אָבִיו וְאִמּוֹ: 'הַאֵין בִּבְנוֹת אַחֶיךָ וּבְכָל עַמִּי אִשָּׁה כִּי אַתָּה הוֹלֵךְ לָקַחַת אִשָּׁה מִפְּלִשְׁתִּים הָעֲרֵלִים?' וַיֹּאמֶר שִׁמְשׁוֹן אֶל אָבִיו: 'אוֹתָהּ קַח לִי, כִּי הִיא יָשְׁרָה בְעֵינָי'".**

מה שמשון מבקש מהוריו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מה הבעייתיות בבקשתו, לאור הפסוקים שקראתם מספר דברים?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתבו את תשובת הוריו של שמשון במילים שלכם.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

האם שמשון משתכנע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מדוע לדעתכם שמשון רוצה לשאת אותה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כל הסיבות שחשבתם עליהן הן כנראה סיבות טבעיות, אנושיות, שכל אחד מאתנו יכול להבין. אבל המשך הפסוקים מגלה לנו שיש גם סיבה נוספת, על-טבעית:

**"וְאָבִיו וְאִמּוֹ לֹא יָדְעוּ כִּי מֵה' הִיא, כִּי** תֹאֲנָה **הוּא מְבַקֵּשׁ מִפְּלִשְׁתִּים. וּבָעֵת הַהִיא פְּלִשְׁתִּים מֹשְׁלִים בְּיִשְׂרָאֵל".**

קראו את פירוש המילה **'תֹאֲנָה**' במילון:

תואנה

1. אשמת שווא, עלילה

2. תֵּרוּץ, אַמְתְּלָה

(מתוך 'מילוג', המילון העברי החופשי ברשת, בקישור זה: (<https://milog.co.il/%D7%AA%D7%95%D7%90%D7%A0%D7%94>

ונסו להסביר את הסיבה הנוספת להתנהגותו של שמשון במילים שלכם:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לתופעה זו, שבה להתנהגות של הדמויות במקרא יש שתי סיבות - אחת אנושית ואחת מאלוהים, והגיבור מודע רק לסיבה האנושית וחושב שהוא פועל רק על פי רצונו, קוראים **'סיבתיות כפולה'.**

האם אתם זוכרים סיפורים נוספים מהתנ"ך שבהם נתקלנו בתופעה זו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_**

להלן תשובות לדף העבודה: נשיאת אישה נוכרייה לשימוש המורה:

מהו האיסור המופיע בפסוקים אלו? (להתחתן עם בני העמים החיים בארץ)

מה הסיבה לאיסור זה? (כדי שלא ישפיעו עלינו לרעה ויגרמו לנו לעבוד אלוהים אחרים)

מה שמשון מבקש מהוריו? (להינשא לאחת מבנות פלשתים)

מה הבעייתיות בבקשתו, לאור הפסוקים שקראתם מספר דברים? (שאסור להתחתן עם בנות העמים החיים בארץ)

כתבו את תשובת הוריו של שמשון במילים שלכם. ("אין מספיק בנות מהעם שלנו, שאתה הולך לקחת אישה פלשתית?")

האם שמשון משתכנע? (לא. הוא מתעקש להינשא לה)

מדוע לדעתכם הוא רוצה להתחתן אתה? (כי הוא אוהב אותה; כי הוא רוצה למרוד בהוריו - גיל ההתבגרות; כי לא אכפת לו מהחוקים של התורה וכו')

נסו להסביר את הסיבה הנוספת להתנהגותו של שמשון במילים שלכם. (אלוהים מסובב את הדברים כך, כדי להביא את שמשון להתחכך בפלשתים, כדי שתהיה לו סיבה אחר כך לריב אתם)

האם אתם זוכרים סיפורים נוספים מהתנ"ך שבהם נתקלנו בתופעה זו? (סיפורי יוסף, למשל)